Kenneth Medwood
Nathaniel Medwood (* 14. Dezember 1987 in Belize-Stadt) is en Lichtathlet, de för Belize antriddt.

Medwood is 1987 in Belize-Stadt boren, is aver in Los Angeles (USA) opwussen. He weer dor op de Theodore Roosevelt High School un later op dat East Los Angeles College un de Long Beach State University. He is 1,85 m groot.

Bi de Lichtathletik-Weltmeesterschoppen 2011 hett he in’n 400 m Hürdenloop in Vörloop 4 en Tied von 51,19 s lopen un kunn dormit nich in dat Halvfinaal intehn. He is dormit an’t Enn op Platz 32 von 34 lannt.

Medwood is bi de Olympschen Sommerspelen 2012 in London in’n 400 m Hürdenloop antreden. He weer bi düsse Spelen ok Fahnendreger för sien Land. Medwood is in’n Vörloop 1 an’n 3. August 2012 mit en Tied von 49,78 s op’n 4. Platz kamen (Resultaatlist). Dormit keem he as Lucky Loser in dat Halvfinaal. Bi Loop 2 von dat Halvfinaal an’n 4. August 2012 keem he mit en Tied von 49,87 s op’n 5. Platz un kunn dormit nich in dat Finaal intehn.

Persönliche Besttieden 
 200 m: 21,49 s (Wind: +1,0 m/s) – Norwalk, 17. April 2010
 400 m: 47,83 s – Walnut, 12. April 2008
 400 m Hürden: 49,54 s – Walnut, 21. April 2012
 Wiedsprung: 7,49 m (Wind: -0,8 m/s) – Northridge, 14. Mai 2010

Plätz

Weblenken 

Mann
Börger von Belize
Lichtathlet
Olympiadeelnehmer (Belize)
Boren 1987